b'\n_START_ARTICLE_\nBo\xc5\xbeidar Bralo\n_START_PARAGRAPH_\nBo\xc5\xbeidar Bralo (Brina kod Livna, 1907. - Sarajevo, 1945.), hrvatski rimokatoli\xc4\x8dki sve\xc4\x87enik, saborski zastupnik i du\xc5\xbenosnik NDH\n_START_SECTION_\n\xc5\xbdivotopis\n_START_PARAGRAPH_\nRo\xc4\x91en u Brinu kraj Livna. Bogosloviju zavr\xc5\xa1io u Zagrebu. U Sarajevu bio \xc5\xbeupnik. kao \xc5\xbeupnik slu\xc5\xbebovao u Sarajevu. Po progla\xc5\xa1enju hrvatske dr\xc5\xbeave travnja 1941. bio dio politi\xc4\x8dke akcije koju su poveli prista\xc5\xa1e Muslimanske organizacije Hakije Had\xc5\xbei\xc4\x87a te s njima povezani katoli\xc4\x8dki zagovornici ulaska BiH u sastav NDH. Po primitku vijesti o progla\xc5\xa1enju, spontano je utemeljen i "tajni akcijski odbor Hrvata nacionalista" u koji su u\xc5\xa1li Hakija Had\xc5\xbei\xc4\x87 i Atif Had\xc5\xbeikadi\xc4\x87, a od katolika Filip Premu\xc5\xbei\xc4\x87, Bo\xc5\xbeidar Bralo i Josip Zubi\xc4\x87. Do\xc5\xa1li su u dodir s njema\xc4\x8dkim vojnim vlastima i uputili im da se omogu\xc4\x87i uspostava veze sa Zagrebom. S njema\xc4\x8dkim vojnim zapovjednikom sastanak su odr\xc5\xbeali 17. travnja 1941. godine. Potkraj travnja 1941. imenovan za povjerenika Povjereni\xc5\xa1tva NDH za BiH. 26. travnja i 10. svibnja 1941. zalo\xc5\xbeio se dopisima za gospodarstvenika iz Sarajeva Josipa Landaua, suprugu mu Albine Landau i njihovu djecu kod usta\xc5\xa1kih vlasti da im se dodijeli po\xc4\x8dasno arijstvo. Du\xc5\xbenost je obna\xc5\xa1ao do 7. kolovoza 1941. Na obnovljenom Hrvatskom dr\xc5\xbeavnom saboru u NDH 1942. zastupnik. Ivan Evan\xc4\x91elist \xc5\xa0ari\xc4\x87, vrhbosanski nadbiskup imenovao ga je po\xc4\x8dasnim predsjednikom Nadbiskupskoga duhovnog stola Vrhbosanske nadbiskupije. Poslije pada NDH u Sarajevu osu\xc4\x91en na smrt.'